CELEX: C2007/235/61
Language: mt
Date: 2007-10-06 00:00:00
Title: Kawża F-84/07: Rikors ippreżentat fis- 17 ta' Awwissu 2007 — Islamaj vs Il-Kummissjoni

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/33
            
         Rikors ippreżentat fis-17 ta' Awwissu 2007 — Islamaj vs Il-Kummissjoni
   (Kawża F-84/07)
   (2007/C 235/61)
   Lingwa tal-kawża: il-Franċiż
   Partijiet
   
      Rikorrent: Agim Islamaj (Grimbergen, il-Belġju) (rappreżentanti: S.Orlandi, J.-N.Louis, A.Coolen u E.Marchal, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara l-illegalità ta' l-Artikolu 2 tad-Deċiżjoni tal-Kummissjoni dwar il-proċedura ta' promozzjoni ta' l-uffiċjali mħallsa mill-fondi “Riċerka” tal-baġit ġenerali (kemm fil-verżjoni tagħha tas-16 ta' Ġunju 2004 kif ukoll ta' l-20 ta' Lulju2005);
            
         
               —
            
            
               tannulla d-deċiżjoni tal-Kummissjoni li tneħħi l-38.5 punt mingħand ir-rikorrent li huwa akkumula bħala membru tal-persunal temporanju;
            
         
               —
            
            
               tannulla d-Deċiżjoni tal-Kummissjoni li ma tagħtix promozzjoni lir-rikorrent għall-grad AST 5 skond il-proċedura ta' promozzjoni 2006 kif ukoll, safejn huwa neċessarju, li tiċħad l-appell tiegħu quddiem il-Kumitat ta' Promozzjoni għar-rikostituzzjoni tal-punti akkumulati minnu;
            
         
               —
            
            
               tordna li l-konvenuta għandha tbati l-ispejjeż
            
         Motivi u argumenti prinċipali
   Ir-rikorrent, li beda jaħdem mal-Kummissjoni fl-1 ta' Mejju 2000 bħala membru tal-persunal temporanju maċ-Ċentru Komuni ta' Riċerka ta' Ispra (l-Italja), ġie maħtur uffiċjal fi ħdan dan l-istess ċentru mis-16 ta' April 2004. Fis-16 ta' April 2005, huwa ġie ttrasferit fid-DĠ “Trade”. B'ittra tas-16 ta' Ġunju 2006, huwa ġie informat li l-punti li huwa kien kiseb bħala membru tal-persunal temporanju kienu tneħħew, skond l-ewwel deċiżjoni kkontestata, inkwantu huwa kien ttrasferixxa ruħu għal xogħol li kien jaqa' taħt il-parti “Amministrazzjoni” tal-baġit ġenerali qabel l-iskadenza tat-terminu ta' sentejn mir-reklutaġġ tiegħu bħala uffiċjal taħt perijodu ta' prova f'xogħol li jaqa' taħt il-parti “Riċerka” ta' l-imsemmi baġit.
   In sostenn tar-rikors tiegħu, ir-rikorrent jinvoka motivi simili ħafna għal dawk invokati fil-kuntest tal-kawża F-33/07 (1).
   
      (1)  ĠU C 129, 9.6.2007 p. 26.